open-index/open-wikipedia-markdown huggingface dataset:
Tourbillon

vpravo|náhľad|Tourbillon
**Tourbillon** je zložitý mechanizmus v osobných, najčastejšie náramkových hodinkách, pôvodne slúžiaci na elimináciu vplyvu gravitácie a zotrvačných síl na presnosť merania času hodín pri ich nosení na ruke.

## Z histórie

Kedysi keď hodinári nemali možnosť použiť v hodinkách batérie a elektricky poháňané strojčeky, boli hodinky pomerne nepresné. Hodinári sa domnievali, že ich nepresnosť je spôsobená tým, že na hodinový mechanizmus pôsobila gravitácia a zotrvačné sily, ktoré vznikali pri pohybe rukou alebo pri chôdzi osoby, ktorá hodinky nosila. Domnievali sa tak na základe faktu, že veľké stacionárne hodiny (vežové alebo iné) boli oveľa presnejšie ako tie náramkové. Preto sa snažili tento efekt zotrvačných síl eliminovať plávajúcim uložením hodinkového mechanizmu. Ide v podstate o voľné uloženie celého strojčeka do rotačného puzdra. Takéto uloženie sa prvýkrát podarilo vyrobiť hodinárovi Abrahamovi-Louis Breguetovi v roku 1795.

Je dôležité pripomenúť, že výroba tourbillonu bola taká náročná, že Breguet zomrel skôr, ako sa dočkal jeho správneho fungovania. Až mnoho rokov po jeho smrti bol prvý tourbillon konečne dodaný do domu Breguet. Hoci zložitejšie mechanizmy bolo možné opracovať už dávno pred príchodom tourbillonu, žiadny stroj ani mechanický proces nebol schopný opracovať oceľovú klietku tourbillonu a temperovať ju bez deformácie. Jediný spôsob, ako to urobiť, bola ručná práca. Až koncom 80. rokov 20. storočia a zvládnutie elektroerózie umožnilo obrábanie tourbillonu.

Táto náročnosť prevedenia priniesla niekoľkým hodinárom, ktorí boli schopní dokončiť tourbillon, určité uznanie ich talentu. Niektorí odborníci odhadujú, že v rokoch 1801 až 1985 bolo vyrobených najviac 600 až 700 tourbillonov. Z tohto odhadu boli vylúčené priemyselné tourbillony, t. j. všetky tourbillony, ktoré hromadne vyrábali Američania od roku 1880, a tie, ktoré sa vyrábali vo francúzskej a švajčiarskej Jure od roku 1900. Medzi týmito tourbillónmi, ktoré sa vyrábali vo veľkom počte, sa rýchlosť otáčania rotujúcich častí - buď samotného sklíčidla, alebo celého mechanizmu - pohybovala od jednej minúty do jeden a pol hodiny. Všetky tieto priemyselné tourbillony s mosadznými alebo niklovo-striebornými klietkami dokazujú, že ťažkosti nespočívajú v otáčaní klietky alebo mechanizmu, ale vo výrobe oceľovej klietky a jej kalení bez deformácie.

Dnešné výskumy však preukázali, že tourbillon nemá na presnosť merania času takmer žiadny vplyv. Nepresnosť nevnášajú ani gravitácia ani zotrvačné sily, ale skôr konštrukcia hodinového mechanizmu a rôzne druhy strát (trenie, zotrvačnosť súčastí, odpor, spôsob vytvárania pohybu jednotlivých častí mechanizmu a pod.).

Dodnes býva tourbillon súčasťou niektorých drahších, moderných hodiniek ako dôkaz hodinárskej remeselnej zručnosti a virtuozity.

## Literatúra
*  

Kategória:Hodiny
Edisonov závit

right|thumb|Závit E27

**Edisonov závit** je závit so zaoblením (profil je zložený z kruhových oblúkov), takže nemá ostré hrany. Označuje sa veľkým písmenom E, za ktorým nasleduje číslovka udávajúca priemer v mm. Edison týmto závitom v roku 1881 vybavil žiarovku. Závit patrí medzi štandardizované závity.

Príklady použitia s uvedením hovorového názvu v zátvorkách:
* E5,5 — rôzne kontrolky chodu
* E10 — ručné svietidlá (trpasličie)
* E14 — malé svietidla, na sieťové napätie 230 V (mignon)
* E27 — svietidlá na sieťové napätie 230 V, najpoužívanejšie (žiarovky, úsporné žiarivky)
* E33 — hlavice keramických poistiek DIAZED
* E40 — výbojky (goliáš)

## Zdroj

Kategória:Závity
Kategória:Eponymické termíny v technike
Kategória:Žiarovky
Mokrade Turca

thumb|Mokrade Turca - Ivančínske močiare
**Mokrade Turca** sú chránená ramsarská lokalita s plochou viac ako  (vrátane ochranného pásma), pozostávajúcou z niekoľkých menších celkov - národných prírodných rezervácií: Turiec, Kláštorské lúky, Rakšianske rašelinisko a chránených areálov: Jazierko v Jazernici, Ivančinské močiare, Diviacke kruhy, Žarnovica.

Mokrade boli 17. februára 1998 zaradené medzi ramsarské lokality - teda do Zoznamu medzinárodne významných mokradí.

## Referencie

## Iné projekty

## Externé odkazy
* Poloha na turistickej mape
*Mokrade turca - Turiecfoto.sk
*SZOP - Martin
*Slovenský ramsarský výbor

Kategória:Ramsarské lokality na Slovensku
Kategória:Chránené územia v okrese Martin
Kategória:Chránené územia v okrese Turčianske Teplice
ATAKA - národný zväz

**ATAKA - národný zväz** () je krajne pravicová politická strana v Bulharsku. Založená bola v roku 2005 a získala úspechy v bulharských parlamentných voľbách, ako aj vo voľbách do Európskeho parlamentu. Predsedom strany je bulharský nacionalistický politik Volen Siderov.

## Program strany
Strana sa profiluje ako národná a vlastenecká. Upozorňuje na negatívne javy v bulharskej politike a spoločnosti. Vystupuje euroskepticky a snaží sa o národné pozdvihnutie národného povedomia Bulharov. Kriticky vystupuje proti príslušníkom tureckej a cigánskej národnostnej menšiny. Snaží sa zrušenie vysielania programov v tureckom jazyku. Upozorňuje na vysoký podiel Turkov a Cigánov na kriminalite v Bulharskej republike. Usiluje sa o zákaz predaja poľnohospodárskej pôdy cudzincom, zákaz výpredaja národného majetku cudzím spoločnostiam a o vystúpenie krajiny z NATO. Strana zdôrazňuje význam pravoslávia pre bulharské národné tradície a snaží sa o spoluprácu s inými národnými stranami v Európe. Odmieta vyhlásenie samostatnosti Kosova a Metohije, kozmopolitizmus a multikulturalizmus.

## Volebné výsledky strany

## Významní politici
* Volen Siderov - zakladateľ strany
* Desislav Čukolov - poslanec Európskeho parlamentu (2007-09)
* Prof. Stanislav Stanilov - poslanec Bulharského parlamentu (2005-)
* Dimitar Stojanov - poslanec Európskeho parlamentu (2007-)
* Slavčo Binev - poslanec Európskeho parlamentu (2007-)

## Externé odkazy
Оficiálna stránka zväzu«АTAKA» 
Kategória:Politické strany v Bulharsku
Kategória:Nacionalizmus
Kategória:Vzniklo v 2005
Cyklistika na Letných olympijských hrách 2012

Cyklistické súťaže na Letných olympijských hrách 2012 búdu  prebiehať od 28. do 12. augusta v **London Velopark** (dráhová), na *Hadleigh Park* (horská), *Laoshan BMX Field* (BMX) a na *Regent's Park* (cestná).

## Referencie
* https://web.archive.org/web/20100214011046/http://www.london2012.com/indexb.php
* Union Cycliste Internationale

## Iné projekty


Kategória:Športy na Letných olympijských hrách 2012
2012
Kategória:Cyklistika v 2012
Nechutenstvo

**Nechutenstvo** alebo **nechuť (do jedenia)** je symptóm, pri ktorom človek alebo zviera odmieta prijímať potravu. Väčšinou úzko súvisí s nevoľnosťou. Ide o nešpecifický symptóm, ktorý sa bežne vyskytuje pri mnohých ochoreniach. Predpokladá sa, že pri niektorých chorobných stavoch (chronické zápaly, septické stavy, nádory) metabolické produkty, ktoré vznikajú pri rozpade tkanív, priamo ovplyvňujú hypotalamické centrá pre hlad a sýtosť. U ľudí môže mať aj psychickú príčinu. V tejto súvislosti je známe aj ochorenie mentálna anorexia.

Kategória:Psychiatria
Kategória:Interné lekárstvo
Endosymbióza

**Endosymbióza** je druh symbiózy, pri ktorej jeden zo symbiontov žije vo vnútri tela toho druhého.

Viaceré prípady endosymbiózy sú spolu previazné, to znamená, že buď endosymbiont alebo hostiteľ, nedokážu samostatne prežiť. Príkladom sú pogonofóry z rodu Riftia, ktoré získavajú výživu z ich endosymbiotickej baktérie. Najčastejším príkladom endosymbiózy je mitochondria a chloroplast. V niektorých prípadoch môže endosymbióza symbiontom škodiť.

## Pozri aj
*Endosymbiotická teória

Kategória:Symbióza
Bitka pri Vavrišove

**Bitka pri Vavrišove** bola bitka v roku 1709, jedna z posledných počas povstania Františka II. Rákociho.

V bitke sa stretlo cisárske vojsko labancov s Rákociho kuruckými vojskami. Menej početné cisárske vojsko použilo na tie časy netradičný šiancový obranný systém. Cisárske vojská uzatvorili Liptovskú kotlinu, povstalecké vojská sa snažili preraziť cez vybudovanú obranu. Kuruci dostali v záverečnej fáze napriek vojenskej prevahe povel na ústup, takže bitka ostala bez víťaza.

## Literatúra
* FERIANČEKOVÁ, Marcela (ed.): *Bitka pri Vavrišove 1709 : Zborník príspevkov z vedeckej konferencie pri príležitosti 300. výročia bitky pri Vavrišove.* Vavrišovo : Obecný úrad, 2009. 110 s. ISBN 978-80-970198-9-1

## Externé odkazy
*Bitka pri Vavrišove - rekonštrukcie 
*Oficiálna stránka obce - Vavrišovo

## Iné projekty

Kategória:Bitky protihabsburských povstaní
Kategória:Bitky na Slovensku
Kategória:Bitky v 1709
Opunciovité

**Opunciovité** alebo **kaktusovité** alebo ľudovo **kaktusy** (lat. *Cactaceae* alebo *Opunticeae* alebo *Mamillariceae*) je čeľaď krytosemenných dvojklíčnolistových rastlín. 

Kaktusy sú rastliny prispôsobené dlhým obdobiam sucha v podmienkach púšte. Sú to sukulentné rastliny - keď majú prístup k vode, ukladajú si ju do zdužnatelých častí tela, ktoré sa zvyčajne redukujú len na stonku. Ich pichliače sú premenené listy,ktoré sa redukovali z dôvodu uchovávania vody. Ich kvety môžu mať veľkosť od 1 cm po 30 cm, sú zvyčajne červené, žlté, oranžové alebo fialové.

Nie všetky kaktusy sú však z púšte. Niektoré vo voľnej prírode obývajú dažďové pralesy. Nemajú zdužnatelé časti tela v takej miere, ako púštne kaktusy.

## Iné projekty

Kategória:Kaktusovité
Svetový pohár v biatlone 2008/2009

**Svetový pohár v biatlone 2008/2009** bol 32. ročník Svetového pohára v biatlone. Začiatok tohto ročníka bol 3. decembra 2008 vo švédskom Östersunde a koniec 29. marca 2009 v ruskom Chanty-Mansijsku. Minulosezónne víťazstvo obhajovali Nór Ole Einar Bjørndalen a Nemka Magdalena Neunerová.

## Svetový pohár v biatlone  2008/2009 (muži)

## Svetový pohár v biatlone 2008/2009 (ženy)

## Referencia
http://services.biathlonresults.com/Schedule.aspx

## Iné projekty

## Externé odkazy
* Oficiálna stránka IBU 

Kategória:Svetový pohár v biatlone
Kategória:Biatlon v 2008
Kategória:Biatlon v 2009
Ryloth

**Ryloth** je fiktívna planéta zo sveta Star Wars. Je domovom humanoidnej rasy Twi'lekov. Tato rasa žije v radách miest, ležiacich v obývateľných častiach planéty. Planéta sa totiž neotáča, a tak je jedna strana planéty nepretržite privrátená k hviezde sústavy a druhá sa nachádza v úplnej tme. Po sformovaní Galaktického impéria zotročil Jabba Hutt mnoho twi'lekských žien a urobil z nich svoje tanečnice. Na Rylothe sa nachádzajú štyri kontinenty (Dengdian, Haxiang, Lienru a Tienhu) a dva oceány (Severný a Južný oceán). Na planéte je značný zdroj istého korenia, označovaného ako ryll.

Planéta je domovským svetom pre Aaylu Securu, Biba Fortunu a Sebulbove masérky Ann Gellu a Tann Gellu.

## Referencie

Kategória:Planéty Hviezdnych vojen
Bespin

**Bespin** je plynný obor vo fiktívnom svete Star Wars. Nachádza sa tu Oblačné mesto, ktorému velí Lando Calrissian. Po prvýkrát sa objavila v epizóde V, objavuje sa aj v literatúre zo Star Wars tématikou.

Planéta sa nachádza v Bespinskom systéme, 49&nbsp;100 svetelných rokov od galaktického jadra. Okolo planéty sa pohybuje mnoho mesiacov, medzi dôležité sa radia dva. Populácia číta 6 miliónov, zložená z ľudí a Ugnaughtov.

## Zdroj

Kategória:Planéty Hviezdnych vojen
Tatooine

**Tatooine** je fiktívna púštna planéta z filmovej ságy Hviezdne vojny, kde žila Shmi Skywalkerová s malým synom Anakinom. Po jeho páde je sem poslaný Luke, aby ho vychovali jeho nevlastný prarodičia, strýko a teta. Tu sa tiež ukrýva Obi-Wan Kenobi pred Darth Vaderom a Cisárom.
Na Tatooine je povolené otroctvo a neplatí sa tu republikovými kreditmi. Žijú tu *Tuskenovia* – púštni ľudia.

## Zdroj

Kategória:Planéty Hviezdnych vojen
Zaplavenie Kolontáru a okolia jedovatými kalmi

[náhľad|vpravo|Havária na mape ([Súbor:Clanektydne.png|10px|hviezdička = miesto pretrhnutia hrádze)]]

**Zaplavenie Kolontáru a okolia jedovatými kalmi** z neďalekého odkaliska továrne na výrobu hliníka v blízkosti mesta Ajka, bola rozsiahla ekologická havária v Maďarsku, ku ktorej došlo 4. októbra 2010.

K zaplaveniu obce Kolontár a mesta Devecser došlo 4. októbra 2010 v popoludňajších hodinách, keď sa o 12:25 SELČ pretrhla hrádza odkaliska hlinikárne MAL Magyar Alumínium Termelő és Kereskedelmi Zrt. a leptavý kal následne zaplavil niekoľko miest a obcí. Katastrofa spôsobila smrť 10 ľudí, veľa materiálnych škôd a približne 150 ľudí bolo vážne popálených alebo inak zranených. 

Nehoda mala z ekologického hľadiska podobný rozsah ako o približne pol roka starší únik ropy v Mexickom zálive. Z odkaliska uniklo cca 700 tis. kubíkov červeného jedovatého bahna obsahujúceho podľa meraní Greenpeace 110 mg/kg arzénu, 1,3&nbsp;mg/kg ortuti a 660&nbsp;mg/kg chrómu, čo sú veľmi vysoké hodnoty. Zaplavená oblasť sa odhaduje na 40 km². Situáciu už niektorí ľudia prirovnali ku katastrofe v Černobyle.

## Referencie

## Iné projekty


Image:Kolontar vedogat1.jpg
Image:Kolontar vedogat2.jpg
Image:Kolontar vedogat3.jpg
Image:Kolontar vedogat7.jpg
Image:Ajkai vorosiszap tarozo (3)civertanlegi.jpg
Image:Ajkai vorosiszap tarozo (2)civertanlegi.jpg
Image:Ajkai vorosiszap tarozo (1)civertanlegi.jpg
Image:Ajkai vorosiszap tarozo (4)civertanlegi.jpg
Image:Marcal vorosiszapcivertanlegi.jpg


## Externé odkazy
* Oficiálne stránky maďarskej vlády o tragédii   
* Oficiálne stránky MAL Magyar Alumínium    

## Zdroj
* 

Kategória:Ekologické katastrofy
Kategória:Katastrofy v Maďarsku
Kategória:Katastrofy v 2010
Kategória:2010 v Maďarsku
Ruská mafia

**Ruská mafia** (Rusky: русская мафия, *russkaya mafiya*) alebo **Bratva** (братва, *bratva*) je súhrnné označenie pre zločinecké organizácie pochádzajúce z krajín bývalého Sovietskeho zväzu. Používa sa tiež výraz postsovietsky alebo ruskojazyčný organizovaný zločin.

Od roku 1991 (pád Sovietskeho zväzu) majú tieto skupiny značnú svetovú moc a vplyv. Sú aktívne v takmer každej časti ruskej spoločnosti.

## Činnosť
Aktivity ruskej mafie zahrňujú obchod s drogami, zbraňami, nebezpečnými látkami, kupliarstvo, pranie špinavých peňazí, falšovanie, násilné trestné činy, lúpeže, pranie špinavých peňazí a krádeže.

Cieľom je nielen peňažný zisk, ale tiež zaistenie vplyvu a možnosť rozhodovania v strategicky významných ekonomických odvetviach, dosadenie vlastných ľudí do štátnej správy a významných podnikov.

V rámci Európy je ruskojazyčný organizovaný zločin jedným z najbohatších. Ročný obrat sa odhaduje na 200 miliárd dolárov.

Jedným z dôležitých príjmov ruskej mafie je vydieranie podnikateľov (tzv. výpalné, reket, racket, racketeering) a potom inkasovanie poplatku za „ochranu“ a za umožnenie podnikateľovi prevádzkovať jeho činnosť (tzv. kryša, kriša).

Z hľadiska krutosti, brutality a násilných trestných činov sú v ruskojazyčnom organizovanom zločine na prvom mieste Čečeni, za nimi Ukrajinci a Rusi.

## Štruktúra
Postsovietsky organizovaný zločin sa vyznačuje hierarchickou štruktúrou (aj keď tá nie je tak dôsledne dodržiavaná ako u klasickej mafie), tradíciami, disciplinovanosťou a poriadkom.

Na vrcholu pomyselnej pyramídy je vždy tzv. vor v zákone *(zlodej zo zákona, zlodej podľa zákona, zlodej podľa práva)*. Je to profesionálny zločinec, starší a skúsený, ktorý si svoje postavenie vydobyl svojou kriminálnou kariérou. Nikdy nebude spolupracovať s políciou, ostatní ho rešpektujú a svoju funkciu vykonáva až do svojej smrti (niekedy predčasnej). Je tu tiež rada vorov. Pod nimi je autorita, ktorá riadi staršiny. Staršinovia už majú na starosti organizovanie konkrétnych činností, spolupracujú s vedúcimi skupín, ktoré vykonávajú akcie (pašovanie, vydieranie, obchod), sú v kontakte s právnikmi, rôznymi poradcami a pešiakmi, vojakmi, vykonávateľmi.

Príkazy sa vydávajú sprostredkovane z dôvodu utajenia. Jednotlivé články reťazca by o sebe teda nemali vedieť. To potom sťažuje prácu polícii pri odkrývaní ich trestnej činnosti. Ruská mafia tiež často využíva prostredníkov na nákup nehnuteľností a iného majetku – a tak sú sídla firiem, byty alebo autá napísané na tretiu osobu a hlavní aktéri sú ťažko postihnuteľní.

## Tetovania
Členovia ruskej mafie, inak nazývaní aj vory, často označujú svoje telá tetovaniami. Od tetovaní s náboženskou tématikou, ako napríklad podobizeň Panny Márie, až po zobrazení bývalých diktátorov Lenina či Stalina. Účelom týchto tetovaní je odlíšenie od bežnej populácie a pohŕdanie ňou.

## Referencie

## Zdroj
* 

Kategória:Mafia
Kategória:Zločinecké organizácie
František Kuska (geodet)

Prof. Dr. **František Kuska**, DrSc. (* 15. január 1908, Liptovský Mikuláš –  † 6. august 1994, Bratislava
) bol slovenský geodet, kartograf a pedagóg.

## Životopis
Študoval na ČVUT ukončil v roku 1933. V rokoch 1933 - 1946 pracoval vo vedúcich funkciách v štátnej zememeračskej službe, od roku 1947 bol pedagógom na SVŠT v Bratislave. Doktorát získal v roku 1946, od roku 1947 bol mimoriadnym profesorom, titul profesor získal v roku 1966. Vo vedeckej práci sa venoval problémom matematickej kartografie a vyššej geodézie (autor stereografickej pseudocylindrickej zobrazovacej metódy). Zaslúžil sa o rozvoj školstva, vychoval rad vedeckých a odborných pracovníkov z oblasti geodézie a kartografie.
Autor prvých slovenských diel vyššej geodézie Kartometria (1956), Matematická kartografia (1964) a Vyššia geodézia (1974) a mnohých učebníc a vysokoškolských skript., spoluautor technických slovníkov. Člen domácich a zahraničných vedeckých komisií, rád a inštitúcií. V rokoch 1949 - 1950 dekan odboru Špeciálnych náuk SVŠT.

## Referencie

## Literatúra
* Encyklopédia Slovenska III. Zväzok (K-M). Bratislava, VEDA - Vydavateľstvo SAV, 1979.

## Externé odkazy
*Stavebná fakulta STU

Kategória:Slovenskí univerzitní profesori
Kategória:Slovenskí geodeti
Kategória:Slovenskí kartografi
Kategória:Slovenskí autori náučnej literatúry
Kategória:Absolventi Českého vysokého učení technického
Kategória:Osobnosti z Liptovského Mikuláša
Kuska

**Kuska** je priezvisko, pozri Kuska (priezvisko), napr.:

* Bob Kuska, spisovateľ USA
* Horst Kuska, nemecký herec
* František Kuska, viacero osôb

## Pozri aj
* Kuška
Kaktus

**Kaktus** môže byť:
*tropická alebo subtropická rastlina so sukulenciou stonky (príp. s tŕňmi), najmä z čeľade opunciovité (=kaktusovité), ale aj napr. z čeľade mliečnikovité či astrovité
*rastlina z čeľade opunciovité (=kaktusovité)
* nárečovo: kus (ľudského) výkalu, pozri pod výkal
* frazeologicky:
** (veľmi) pichľavý
** výsmešný

## Referencie

## Iné projekty
František Kuska

**František Kuska** môže byť:

* slovenský geodet, kartograf a pedagóg (1908 –1994), pozri František Kuska (geodet)
* slovenský dentista (1865 – 1934), pozri František Kuska (stomatológ)

Kuska, František
Intenzita gravitačného poľa

**Intenzita gravitačného poľa** \vec{K} je definovaná ako podiel gravitačnej sily \vec{F_g}, ktorá pôsobí na teleso s hmotnosťou m v danom mieste poľa a hmotnosti m tohto telesa.
Teda:\vec{K}=\frac{\vec{F_g}}{m}

Intenzita gravitačného poľa v danom mieste poľa sa rovná gravitačnému zrýchleniu.
\vec{K}=\vec{a_g}

Kategória:Mechanika
Kategória:Gravitácia
Where Sleeplessness Is Rest from Nightmares

***Where Sleeplessness Is Rest from Nightmares*** je debutový album chicagskej metalcorovej skupiny Arma Angelus.

## Zoznam skladieb
# "An Anthem for Those Without Breath and Heart"  – 1:22
# "We Are the Pale Horse"  – 4:19
# "For the Expatriates of Human Civilization"  – 3:56
# "To Feel No More Bitterness Forever"  – 4:42
# "Misanthrope"  – 4:34
# "Cold Pillows and Warm Blades"  – 5:19
# "I'm Every Broken Man (Cheap Trick)"  – 11:47

Kategória:Hudobné albumy z 2001
Kategória:Debutové albumy
Kategória:Albumy skupiny Arma Angelus
Download Festival

**Download Festival** je trojdenný (od roku 2005 dvojdenný) hudobný festival, ktorý sa od roku 2003 koná každoročne v Donington Parku v Anglicku.

## Download 2003
*Iron Maiden
*Audioslave
*Marilyn Manson
*Metallica

## Download 2004
*Metallica
*Linkin Park
*HIM

## Download 2005

*Black Sabbath
*System of a Down
*Motörhead
*Slipknot
*Slayer

## Download 2006

*Metallica
*Guns N’ Roses
*Tool

## Download 2007

*Iron Maiden
*Linkin Park
*My Chemical Romance
*Stone Sour

## Download 2008
*Lostprophets
*The Offspring
*Kiss

## Download 2009
*Limp Bizkit
*Marilyn Manson
*Billy Talent

## Download 2010
*AC/DC
*30 Seconds to Mars
*Rage Against the Machine
*Deftones
*36 Crazyfists
*Them Crooked Vultures

## Externé odkazy
* Oficiálne stránky
* Oficiálny profil na MySpace

Kategória:Rockové festivaly
Solvatochromizmus

**Solvatochromizmus** je definovaný ako zmena farby zlúčenín, ktorá súvisí so zmenou absorpčného alebo emisného spektra molekúl pri rozpustení v rôznych rozpúšťadlách.

## Aplikácia solvatochromizmu
Jedným z príkladov použitia solvatochromizmu je využitie solvatochromických zlúčenín pri analýze olejov, kde sa meria malé množstvo polárnych molekúl v nepolárnom prostredí, napr. metanol v nafte.

Kategória:Chromizmus
Gazochromizmus

**Gazochromizmus** je proces, pri ktorom dochádza k farebnej zmene u plynov redoxnými reakciami. 

## Aplikácia gazochromizmu
Gasochromizmus sa využíva v prepínateľných oknách. Vodík s koncentráciou nižšou ako je koncentrácia, pri ktorej sa môže vznietiť, s prímesou dusíka, je katalyticky disociovaný a interkalovaný do wolfrámovej vrstvy skla. Táto vrstva mení farbu na tmavomodrú a bezfarebnú v závislosti od prítomnosti kyslíka.

Kategória:Chromizmus
Chronochromizmus

**Chronochromizmus** je proces, pri ktorom dochádza k reverzibilnej alebo ireverzibilnej zmene farby chemických látok (zvyčajne na hodnotu pH citlivých farbív), ktoré sú umiestnené do prostredia, ktoré umožňuje túto zmenu v predpokladanom čase.

## Aplikácia chronochromizmu
Jedným z príkladov využitia tohoto efektu je zubná pasta, ktorá obsahuje metylénovú modrú a askorbát sodný. Pri čistení zubov tieto dve chemikálie reagujú a farbivo sa zredukuje na bezfarebný produkt.

## Referencie

Kategória:Chromizmus
Vapochromizmus

**Vapochromizmus** je proces, pri ktorom dochádza k farebnej zmene, ktorá je zapríčinená parou alebo vôňou, arómou, a preto alternatívnym pomenovaním pre vapochromizmus je aromachromizmus.

## Aplikácia vapochromizmu
Systémy, ktoré pracujú na báze vapochromizmu, sa používajú ako citlivé zariadenia v širokom rade odorantov, ktoré zahŕňajú alkoholy, amíny, arény, étery, ketóny, fosfíny, tioétery a tioly.

Pri vapochromizme sú metaloporfiríny vystavované výparom na 30 sekúnd, pričom molekuly výparov fungujú ako ligandy pre centrálne kovové atómy porfyrínov a zapríčinia tak zmenu ich farby.

Kategória:Chromizmus
Hyperbola

**Hyperbola** môže byť:

* v matematike: druh kužeľosečky, pozri hyperbola (matematika)
* v literatúre: druh slovného spojenia, pozri hyperbola (literatúra)
Chromizmus

**Chromizmus** je proces, pri ktorom dochádza k reverzibilnej alebo ireverzibilnej zmene farby chemických látok. Túto zmenu môže indukovať rôzny stimul a nastáva medzi dvomi formami tej istej látky. Tieto formy sa líšia nielen farbou, absorpčnými spektrami, ale taktiež aj ďalšími vlastnosťami, ktoré sa týmto stimulom dajú prepínať a regulovať. 

Chromizmus sa dá bližšie klasifikovať a pomenovať podľa konkrétneho stimulu, ktorý zapríčiňuje zmenu farby. Podľa toho sa rozlišuje:

* Fotochromizmus - zmena je zapríčinená ožiarením látky UV svetlom, prípadne svetlom s vlnovými dĺžkami vo viditeľnej oblasti.
* Elektrochromizmus - zmena farby nastáva po oxidácii alebo redukcii, zmene toku elektrónov alebo zmene potenciálu.
* Termochromizmus - vonkajším stimulom je teplota.
* Solvatochromizmus - vonkajším stimulom rozpúšťadlo-solvent.
* Iónochromizmus - vonkajším stimulom zapríčiňujúcim zmenu farby sú ióny.
* Gazochromizmus - k farebnej zmene u plynov dochádza redoxnými reakciami.
* Vapochromizmus - zmena je zapríčinená parou alebo vôňou.
* Chronochromizmus - proces, pri ktorom farebná zmena pH citlivých farbív nastáva v predpokladanom čase.
Arma Angelus

**Arma Angelus** bola americká metalcorová skupina z Chicaga. Bola vytvorená v roku 1998 a rozpadla sa v roku 2002. Jej členmi boli Pete Wentz (spev, teraz basgitarista v skupine Fall Out Boy), Tim McIlrath (basová gitara, teraz spevák v skupine Rise Against), Jay Jancetic (gitara, teraz gitarista v skupine Holy Roman Empire), Daniel Binaei (gitarista), Adam Bishop (gitarista, teraz učiteľ angličtiny na Liberty High School v Bakersfielde) a Timothy Miller (bicie).

Po tom, čo Tim McIlrath začal formovať skupinu Rise Against, bol v roku 1999 nahradený Christopherom Gutierrezom. Gutierrez bol ako basgitarista nahradený na jednom koncerte Josephom Trohmanom (teraz gitarista v Fall Out Boy). Trohman bol nevhodný pre skupinu, pokiaľ ide o oboznámenosť s hudbou a vystupovanie. Na poslednom koncerte Arma Angelus hral na bicie Partick Stump, Pete Wentz spieval, Joe Trohman hral spolu s Adamom Bishopom na gitaru a Christopher Gutierrez hral na basovú gitaru.

## Vplyvy
Na skupinu Arma Angelus mala hlavný vplyv skupina Damnation A.D..

## Diskografia
* Things We Don't Like We Destroy (Kompilácia) (2002), Let It Burn Records
* Where Sleeplessness Is Rest from Nightmares (2001), Eulogy Records
* The Grave End of the Shovel EP (2000), Let It Burn Records
* The Personal is Political (2000), Demo

## Externé odkazy
* Let It Burn Records 
* MySpace Page


Kategória:Metalcorové hudobné skupiny
Kategória:Post-hardcorové hudobné skupiny USA
Kategória:Hudobné skupiny z 1998
Kategória:Hudobné skupiny ukončené v roku 2002
Rate Your Music

**Rate Your Music** alebo **RYM**  je metadátová databáza, kde hudobné (a nehudobné) albumy, EP, single, videá a pirátske nahrávky sú hodnotené a posudzované užívateľmi. Tieto dáta sú potom použité pri vytváraní odporúčaní pre používateľov a na vytváranie hodnotených zoznamov albumov. Je to niečo ako wiki v tom zmysle, že užívatelia môžu pridať, upraviť a odstrániť obsah, ale väčšina nových užívateľov môže editovať obsah len so schválením moderátora.

## Externé odkazy
*Rate Your Music
*Numerama  článok o Rate Your Music
*Mahalo.com  článok o Rate Your Music

Kategória:Hudobné webové stránky
Kategória:Web 2.0
Kategória:Online hudobné databázy
Bayonne (Francúzsko)

**Bayonne** je mesto na juhu Francúzska v departemente Pyrénées-Atlantiques v regióne Nové Akvitánsko. Má 42 000 obyvateľov, preteká ním rieka Adour.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:50000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
  bar:2006 text:2006

PlotData=
  color:barra width:20 align:left

  
  bar:1962 from:0 till: 36941
  bar:1968 from:0 till: 42743
  bar:1975 from:0 till: 42938
  bar:1982 from:0 till: 41381
  bar:1990 from:0 till: 40051
  bar:1999 from:0 till: 40078
  bar:2006 from:0 till: 44406

PlotData=

  
  bar:1962 at: 36941 fontsize:S text: 36.941 shift:(-10,5)
  bar:1968 at: 42743 fontsize:S text: 42.743 shift:(-10,5)
  bar:1975 at: 42938 fontsize:S text: 42.938 shift:(-10,5)
  bar:1982 at: 41381 fontsize:S text: 41.381 shift:(-10,5)
  bar:1990 at: 40051 fontsize:S text: 40.051 shift:(-10,5)
  bar:1999 at: 40078 fontsize:S text: 40.078 shift:(-10,5)
  bar:2006 at: 44406 fontsize:S text: 44.406 shift:(-10,5)

TextData=
  fontsize:S pos:(20,20)
  text:"Zdroj: ISEET"



## Partnerské mestá
*  Bayonne, USA
*  Daytona Beach, USA
*  Kutaisi, Gruzínsko
*  Pamplona, Španielsko
*  Veliko Tărnovo, Bulharsko

## Iné projekty

## Externé odkazy
Oficiálna stránka

## Zdroj

Kategória:Mestá v regióne Nové Akvitánsko
Kategória:Obce v departemente Pyrénées-Atlantiques
FlatOut 2

***FlatOut 2*** je pretekárska počítačová hra vyvinutá spoločnosťou Bugbear Entertainment a vydaná firmami Empire Interactive a Vivendi Universal Games. Je pokračovaním hry *[[FlatOut]]*, vydanej v roku 2004.

Táto hra je situovaná skôr do mestských ulíc na rozdiel od jej predchodca *FlatOut*. Ďalšou významnou zmenou je zvýšená priľnavosť pneumatík, hráč má väčšiu kontrolu nad svojim vozidlom. Veľmi dobre je prepracovaný model deštrukcie a to ako vozidiel, tak aj objektov okolo trati (zdemolovať sa dá skoro všetko). Pri slabom náraze sa rozbijú len okná a odpadne nárazník. Pri silnom náraze môže odpadnúť koleso alebo väčšia časť karosérie.

Hra je rozdelená do troch tried:
**derby* (pretekári hrajú so starými autami skoro ako z vrakoviska)
**race* (trieda lacnejších športových áut)
**street* (trieda drahých, nových a rýchlych áut)

Hra bola po prvýkrát vydaná v Rusku dňa 29. júna 2006, potom v Európe dňa 30. júna 2006, v Severnej Amerike dňa 1. augusta 2006 a verzia pre Mac OS X bola vydaná dňa 3. októbra 2008.

## Ragdoll fyzika
Ragdoll fyzika bola výrazne aktualizovaná. V priebehu pretekov môže vodič vyletieť cez predné okno z auta a to napr. pri náraze do stromu vo vysokej rýchlosti. V minihrách je cieľom vystreľovať vodiča a zasiahnuť s ním cieľ (hra šípky, bowling) alebo s ním doletieť čo najďalej (hra skoky na lyžiach). Hráč môže použiť akrobaciu, kontrolovať vodiča počas letu, ale pokiaľ manévruje príliš často, vodič stratí rýchlosť a začne klesať. Keď je jasné že vodič nedosiahne cieľ, tak hráč môže použiť „postrčenie“ počas letu a tým umožní vodičovi doletieť ďalej.

Kvôli ragdoll fyzike a vystreľovania vodiča z auta je v Nemecku hra hodnotená organizáciou USK ako 18+ (pre starších ako 18 rokov). Empire Interactive uviedol nemeckú verziu hodnotenú ako 12+, v ktorej nahradil vodiča ľudskou podobou figurínou pre crash testy. Táto verzia je tiež predávaná na japonskom trhu. Hra sa veľmi dobre hrá s volantom s otáčaním o 360 stupňov.

## Ocenenia
* cena IGN za najlepšiu pretekársku hru pre PlayStation 2 roku 2006.
* cena Xplay za najlepšiu pretekársku hru roku 2006.

## Externé odkazy
* Oficiálne stránky Bugbear

Kategória:Pretekárske počítačové hry
Kategória:Hry pre Mac OS
Kategória:Hry pre Windows
Kategória:Hry pre Xbox 360
Kategória:Hry pre PlayStation 2
Kategória:Počítačové hry z 2006
Kategória:Počítačové hry
Music Canada

**Music Canada** (pôvodne **Canadian Recording Industry Association**) je torontská nezisková obchodná organizácia, ktorá bola založená dňa 9. apríla 1963, aby zastupovala záujmy spoločností, ktoré nahrávajú, vyrábajú a predávajú zvukové nahrávky v Kanade. Pôvodne bol vytvorený 10-členná asociácia **Canadian Record Manufacturer's Association**, ktorá zmenila svoj názov v roku 1972 a otvorila členstvo ďalším nahrávacím spoločnostiam.

V roku organizácia 2011 zmenila meno z Canadian Recording Industry Association na Music Canada ponúkajúc špeciálne benefity pre niektoré nezávislé značky a distribútorov v Kanade.

CRIA riadi predstavenstvo, ktoré je každoročne zvolené členmi CRIA. Členovia sú rozdelení do troch tried:
* **Class A** členovia sú kanadské súkromné osoby alebo firmy, ktorých hlavným predmetom podnikania je produkcia, výroba a marketing zvukových nahrávok. Títo členovia majú hlasovacie práva a v súčasnosti pozostávajú z veľkej štvorky nahrávacích spoločností.
* **Class B** členovia sú kanadskými súkromnými osobami alebo firmami, ktorých hlavným predmetom práce je výroba zvukových nahrávok. Títo členovia platia každoročne 600 dolárov členský poplatok, ale nemajú hlasovacie práva. V roku 2007 bolo 22 členov tejto triedy.
* **Manufacturing Division** členovia sú kanadské súkromné osoby alebo firmy, ktorých hlavným predmetom práce je výroba zvukových nahrávok.

## Albumové certifikácie
CRIA poskytuje „certifikácie“ z predaja albumov, podobne ako RIAA. Úrovne certifikácie albumov vydaných po 1. máji 2008 sú:
* Zlato: 40 000 kópií (predtým 50 000)
* Platina: 80 000 kópií (predtým 100 000)
* Diamant: 800 000 kópií (predtým 1 000 000 kópií)

Poznámka: multi-platinová certifikácia sa vzťahuje na albumy, ktorých sa predalo 160 000 kópií (tj. 160 000 je dvojitá platina), ale nie ešte 800 000 kópií (Diamantová certifikácia).

## Referencie

## Externé odkazy
* Canadian Recording Industry Association Website

Kategória:Asociácie hudobného priemyslu
Kategória:Kanadské neziskové organizácie
Kategória:Organizácie založené v 1963
Kategória:Hudba v Kanade
Rytmická gitara

**Rytmická gitara** alebo **sprievodná gitara**, nesprávne *doprovodná gitara* je termín, ktorý označuje spôsob použitia gitary ako rytmického nástroja, ktorý udáva hlavne tempo a rytmus, ale tiež harmóniu či akcent (dôraz) danej skladby. Je tak časťou rytmickej sekcie. Používala sa napríklad v 40-tych rokoch 20. storočia v big bande. V súčasnosti je najviac používaná v akustickej hudbe country, blues, rocku, rock and rollu, atď. Spolu s basovou gitarou a bicími vytvárajú hudobný základ pre sólovú gitaru a spev.

## Najznámejší rytmickí gitaristi
*Bryan Adams
*Billie Joe Armstrong (Green Day)
*Bono Vox (U2)
*Dave Grohl (Nirvana, Foo Fighters)
*Jimi Hendrix
*Chad Kroeger (Nickelback)
*John Lennon (The Beatles)
*Dave Mustaine (Megadeth)
*Malcolm Young (AC/DC)
*Roger Waters (Pink Floyd)
*Miroslav Žbirka (Modus a Limit)
*James Hetfield (Metallica)

## Pozri aj
*Elektrická gitara

Kategória:Hudobné nástroje
Kategória:Gitary
TV Ruža

**TV Ruža** bola prvá súkromná televízia v Ružomberku, ktorá začala vysielať 15. novembra 2006 o 16:00.

Zakladateľom televízie bol Jozef Daniš, bývalý odborový podpredseda OZ Papier spoločnosti Mondi Business Paper SCP, a. s., ktorý s papierenským gigantom viedol úspešný súdny spor. V televízii pracovali viacerí budúci zamestnanci komerčných médií alebo masmediálni pracovníci: Andrea Mužíková-Lukoničová - redaktorka TV JOJ, Veronika Daubnerová - redaktorka TV JOJ, Rastislav Kolčák - kameraman TV JOJ, František Hanes - kameraman TV Markíza, Michaela Milá - bývalá šéfredaktorka MTR Ružomberok, Viktória Čapčíková - hovorkyňa mesta Liptovský Mikuláš, Martin Mázor - redaktor Zvolenských novín a ďalší. 

Televízia prinášala pravidelné spravodajstvo z okresu Ružomberok a aj niekoľko vlastných relácií. Po finančných problémoch, ktoré sa majiteľ televízie snažil riešiť ponukou spolupráce s mestom Ružomberok, televízia v lete roku 2007 zanikla.

## Externé odkazy
* medialne.sk 
* Ružomberský hlas - Spoluprácu s TV Ruža (zatiaľ) neschválili

Ruža
Ruža
Ruža
Kategória:Vzniklo v 2006
Kategória:Zaniklo v 2007
Bitka o Am Dam

**Bitka o dedinu Am Dam** na východe Čadu v blízkosti sudánskych hraníc prebiehala 7. a 8. mája 2009. Čadská armáda spustila útok, ktorého cieľom bolo zničiť skupinu povstalcov.

## Boj
7. mája o 11:30 prápor čadskej Prezidentskej gardy pod velením generála Toufa Abdoulajeho zaútočil na kolónu povstalcov pri osade Am Dam asi sto kilometrov južne od mesta Abéché. Vládne vojská na vyzbrojených terénnych vozidlách zaútočili na kolónu z oboch strán, pričom podľa výpovede očitého svedka boli použité aj ťažké zbrane. Boje prebiehali aj v okolí miestnej nemocnice.

Po menej než hodine bojov sa povstalci pokúsili úhybným manévrom uniknúť vládnym vojskám, no narazili na kolónu vládnych vozidiel ktorá ich postup zastavila. Boje trvali zhruba do 02:30 nasledujúceho dňa, keď sa posledným zvyškom povstaleckých síl podarilo uniknúť do sudánskeho Darfúru.

## Čistenie oblasti
Podľa informácií zverejnených čadskými úradmi padlo v boji 247 mužov, z toho 225 bolo povstalcov. Ďalších 212 osôb bolo zajatých, pričom 83 bolo neplnoletých. Po boji vládne jednotky vtrhli do nemocnice a zhabali zdravotnícky materiál. Civilní dobrovoľníci boli rozdelení do šiestich skupín a dostali na starosť pochovanie tiel.

Vládne vojská pokračovali v pátraní po povstalcoch. Podarilo sa im vystopovať skupinu, ktorá sa ukrývala medzi civilistami v neďalekej dedine Galbassa. Vojaci podporovaní tankom T-55 budovu obkľúčili. Civilisti boli vyzvaní, aby budovu opustili. Z budovy vyšli piati civilisti, no medzi nimi boli aj dvaja povstalci. Obaja boli zabití, pričom paľba zároveň zranila troch civilistov, medzi nimi aj 14-ročného chlapca. Budova bola následne zrovnaná so zemou. Zahynuli v nej dvaja povstalci a 55-ročný Júsuf Abakar, ktorý bol otcom ôsmich detí. Šlo o jedného z pätnástich civilistov, ktorých životy si boje vyžiadali.

Vojaci zostali v oblasti aj niekoľko dní po skončení bojov, pričom podľa výpovede civilistov niektorí sexuálne obťažovali tamojšie ženy. Mnohé preto oblasť opustili a vrátili sa až po tom, ako vojaci odišli.

## Referencie
* http://konflikty.wp.pl/kat,1020229,title,Decydujace-walki-w-Czadzie,wid,11109738,wiadomosc.html?ticaid=1b0b0
* http://www.tvn24.pl/12691,1599273,0,1,rebelianci-z-czadu-pokonani-w-bitwie,wiadomosc.html
* http://news.bbc.co.uk/2/hi/africa/8041908.stm
* https://web.archive.org/web/20100605230431/http://www.france24.com/en/20090511-chad-rebels-retreat-sudan-bases

Kategória:Bitky v Čade
Kategória:Bitky v 2009
Selce (Crikvenica)

**Selce** je osada v Kvarnerskom zálive, v Chorvátsku. Je najjužnejšou časťou známeho mesta Crikvenica, pod ktoré administratívne patrí. Od Rijeky je vzdialené cca 40 km a patria medzi vyhľadávané letoviská.

## Iné projekty

## Zdroj

Kategória:Prímorské letoviská v Chorvátsku
Kategória:Prímorsko-gorskokotarská župa
Tráva (singel)

Singel "**Tráva**" je druhý singel speváka Mira Jaroša z albumu *[[Tráva musí rásť]]*. V 38. týždni 2010 sa stala štvrtou najhranejšou slovenskou skladbou v slovenských rádiách.

## Vznik
Pesnička "Tráva" (pôvodné demo „Heaven or Hell“) vznikla počas práce na albume, ktorý neskôr dostal názov *Tráva musí rásť*. Je to veselá, tanečná pesnička v štýle 70tych rokov. Text napísal Miro Jaroš, hudbu zložil Vlado „Randy“ Gnepa. O nahrávke sa spevák vyjadril, že je to pieseň s pozitívnym odkazom, o tom, keď človeku niečo nevyjde, musí v sebe nájsť silu povedať si „život ide ďalej – tráva musí rásť“. K nahrávke fotil promo fotky Ľubomír Panák a na promo rádio singli vyšli štyri verzie skladby.

## Oficiálne verzie nahrávky
*"Rado Edit 1"
*"Radio Edit 2"
*"Radio Instrumental"
*"Akustická verzia"
*"Alternatívna verzia"
*"Alternatívna verzia (demo)"
*"Albumová verzia"

## Referencie

Kategória:Piesne Mira Jaroša
Podgora

**Podgora** () je mesto v južnej časti Makarskej riviéry na jadranskom pobreží v Chorvátsku. Administratívne patrí do Splitsko-dalmatínskej župy a tvorí ho 5 častí: Drašnice, Gornje Igrane, Igrane, Podgora a Živogošće.

Z Podgory je do Makarskej 10 km, Splitu 65 km a Dubrovníka 135 km.

## Dejiny
Mesto sa prvýkrát spomína až v 19. storočí ako malá rybárska osada. Poloha na úpätí Biokova, pekné kamienkové pláže a čistá voda predurčujú Podgoru k atraktívnym a vyhľadávaným turistickým strediskám Jadranu.

## Galéria

Súbor:Podgora2.jpg|Podgora pri západe slnka
Súbor:Podgora Kroatien 3.JPG|Pamätník krídel čajky
Súbor:SyrenkaPodgora.jpg|Socha morskej panny


## Iné projekty

## Zdroj
* 

Kategória:Prímorské letoviská v Chorvátsku
Generation Lost

***Generation Lost*** je dokumentárne DVD melodic hardcorovej skupiny Rise Against. Obsahuje dokument s názvom *How We Survive*, režírovaný Davym Rothbartom a piesne „Injection“, „Like the Angel“, „Black Masks & Gasoline“ a „Paper Wings“ hrané naživo v nočnom klube The Troubadour v Los Angeles. DVD tiež obsahuje hudobné videá k piesňam „Give It All“, „Swing Life Away“, „Ready to Fall“ a „Prayer of the Refugee“, rovnako ako výrobu videí k piesňam „Ready to Fall“, „Swing Life Away“. DVD bolo vydané dňa 5. decembra 2006 a bolo pomenované po ich piesni „Generation Lost“, ktorá sa objavila na kompilácii Fat Music Volume 6: Uncontrollable Fatulence.

DVD bolo vydané na iTunes dňa 20. apríla 2010. 

Kategória:Filmy z 2006
Kategória:Dokumentárne filmy USA
Videoklip

**Videoklip** je krátkometrážne audiovizuálne dielo, ktorého zvukovou zložkou je celé alebo v podstatnej miere záznam umeleckého výkonu hudobného diela. Obrazová zložka má nejaký vzťah k hudobnému dielu, ktoré ho doprevádza (buď je to rovnaká nálada alebo dej), využíva obvyklé aj menej obvyklé filmové techniky, často ide o bežný krátky abstraktný film (film bez deja). Niektoré motívy sú vo videoklipoch mimoriadne časté; napríklad videoklip obsahuje aj vizuálny záznam prevádzania hudobného diela, tanečnej scény, niekedy v ňom priamo vystupujú hudobníci, nie je to ale nutné. Videoklipy sú hlavnou náplňou vysielania tzv. hudobných televízií, medzi ktoré napríklad patrí MTV. K ich rozšíreniu došlo práve vďaka týmto televíznym staniciam v 80-tych rokoch 20. storočia. Videoklip sa zvyčajne šíri ako videonahrávka. 

## Videoklipové televízne stanice

* 4 Music
* 40 TV
* Alt TV
* Audiotube 
* AUX.tv
* BET
* 
* C4
* Channel O
* [Channel V]
* [Channel U]
* CMC-TV
* CMC
* CMT

* Fly Music
* Fuse TV
* Gospel Music Channel
* GAC
* IMF
* Indy's Music Channel
* Juice TV
* Kerrang! TV (rock)
* Scuzz
* MAD (Music All Day)
* MCM
* MuchMusic
* MusiquePlus
* Music 24

* myx
* NME TV
* PMC
* Q TV
* Spirit
* TMF
* Tempo TV
* The Box
* The Tube
* theCoolTV
* TVU
* VH1
* VIVA
* Worship

## Iné projekty


Kategória:Populárna hudba
Kategória:Reklama
Gradac

**Gradac** je mesto v najjužnejšej časti Makarskej riviéry na jadranskom pobreží v Chorvátsku. Administratívne patrí do Splitsko-dalmatínskej župy a do centra Makarska je to z Gradacu 42 km.

## Časti mesta
Územná jednotka - opčina Gradac mala v roku 2001 spolu 3 615 obyvateľov a 5 osád:

* Brist - 453
* Drvenik - 500
* Gradac - 1 574
* Podaca - 716
* Zaostrog - 372

## História

Mesto sa spomína najmä v 17. storočí v súvislosti s Osmanskou nadvládou na Balkáne. Prvé známky osídlenia v oblasti mesta však pochádzajú z čias Rímskej ríše, čo dokazujú archeologické vykopávky v lokalite Crkvine. Počas 2. svetovej vojny bol Gradac vypálený.

## Hospodárstvo
Dnes patrí mesto k atraktívnym a vyhľadávaným turistickým strediskám južnej Dalmácie a poloha na úpätí horského pásma Rilić, čisté pláže i voda z neho robia obľúbené miesto oddychu. V stredisku sa nachádzajú hotelové komplexy Labineca, Laguna a Marcco Polo, ktoré ročne ubytujú tisíce dovolenkárov, čím sa turizmus stáva hlavným zdrojom príjmov.

## Iné projekty

## Zdroj
* 

Kategória:Prímorské letoviská v Chorvátsku
Roman Tuma

**Roman Tuma** (* 15. január 1899, Praha – † 25. október 1933, Praha) bol jeden z najvýznamnejších mladých českých avantgardných a expresionistických hercov 20. rokov 20. storočia.
## Divadlo
Svoju profesionálnu kariéru začal už ako 16-ročný v Ľudovom divadle Uranie v Holešoviciach.Po krátkom pôsobení v rokoch 1915 – 1916 v Plzni,  bol od 1. apríla 1916 angažovaný za člena pražského Divadla na Vinohradech. Tu pôsobil až do 1. marca 1925, keď ho Karel Hugo Hilar angažoval do činohry pražského Národného divadla.  Členom činohry bol prakticky až do svojej smrti, hoci pre psychickú chorobu bol od 20. novembra 1928 na dlhodobej zdravotnej dovolenke a do divadla sa vrátil iba na krátke obdobia v rokoch 1930 a 1931.
## Film
Vo filmoch sa objavil iba dvakrát a to vo filme Mnichovo srdce (1921) a Muž bez srdce (1923). Ani jeden z týchto filmov sa však žiaľ nedochoval.
## Kultúrne aktivity
Okrem hereckých aktivít sa rád zúčastňoval na verejných akciách ako recitátor. Pretože bol ľavicovo zameraný a bol členom KSČ, zúčastňoval sa rôznych komunistických akcií. Ku koncu 20. rokov spolupracoval tiež s Česko-slovenským rozhlasom.
Zomrel vo veku iba 34 rokov. Jeho herecký kolega Eduard Kohout vo svojich spomienkach „Divadlo aneb Snář“  na koniec kariéry Romana Tumu sopmína:

## Zdroj
* Archív pražského Národného Divadla – http://archiv.narodni-divadlo.cz/default.aspx?jz=cs&dk=Umelec.aspx&ju=3929&sz=0&abc=T&pn=356affcc-f301-3000-85ff-c11223344aaa 
* Česko-slovenská filmová databáza – http://www.csfd.cz/herec/27890-roman-tuma/

Kategória:Českí divadelní herci
Kategória:Českí filmoví herci
Kategória:Osobnosti z Prahy
AS-202

**AS-202** (**Apollo 3** alebo **SA-202**) bola misia programu Apollo a tretí let rakety Saturn IB. Hlavnou úlohou bol test rakety a kozmickej lode Apollo. Let bol suborbitálny a bez posádky. Misia dopadla úspešne.

## Ciele misie
thumb|left|170px|Štart misie AS-202

AS-202 mala byť druhou misiou rakety Saturn IB, ale z dôvodu omeškania pri výrobe lode Apollo bola presunutá až po misii AS-203. Test bol v podstate opakovaním misie AS-201, len s tvrdšími podmienkami. Zážih druhého stupňa mal trvať dlhšie a loď mala vystúpiť do väčšej výšky. V stave beztiaže mali prebehnúť štyri testovacie zážihy motora AJ-10, poháňajúceho servisný modul lode Apollo. Pri návrate do atmosféry mal byť vykonaný test tepelného štítu pri extrémnych podmienkach.

## Priebeh letu
Štart sa konal 25. augusta 1966 o 17:15 UTC na štartovacom komplexe 34 na Cape Canaveral Air Force Station. Celý let prebehol bez problémov, presne podľa plánu. Prvý stupeň pracoval dve a pol minúty a vo výške 56 kilometrov bol odpojený, druhý stupeň pracoval sedem a pol minúty a vyniesol kozmickú loď Apollo na balistickú dráhu s apogeom 216 kilometrov.

Po tej nasledovali štyri zážihy motora servisného modulu. Prvý zážih trval 3 minúty 35 sekúnd a zvýšil tak apogeum dráhy na 1128,6 km. Pri zostupe späť k Zemi boli vykonané ďalšie tri zážihy, z ktorých posledné dva trvali len tri sekundy a boli vykonané v desiatich sekundových intervaloch. Tak bola overená schopnosť rýchleho reštartu v bezváhovom priestore.

Do atmosféry vstupoval veliteľský modul rýchlosťou cez 8900 m/s a dopadol 370 km od zamýšľanej pozície. O osem a pol hodiny neskôr ho vytiahla lietadlová loď triedy Essex USS Hornet. V súčasnej dobe je veliteľský modul opäť na Hornete, ktorý kotví v Alamede v Kalifornii a slúži ako plávajúce múzeum.

## Pozri aj
* Program Apollo
* Saturn I

## Literatúra
* 

## Iné projekty

## Externé odkazy
* http://nssdc.gsfc.nasa.gov/database/MasterCatalog?sc=APST202 

Kategória:Program Apollo
Kategória:Kozmonautika v 1966
Apollo 4

**Apollo 4** bola nepilotovaná misia programu Apollo a zároveň aj prvý let nosnej rakety Saturn V.

## Ciele misie
left|thumb|170px|Štart Apolla 4, 9. november 1967

Desať mesiacov po tragickej smrti astronautov v Apolle 1 pred jeho štartom z rampy LC-34 na Cape Kennedy bola vyslaná na obežnú dráhu Zeme prvá loď bez posádky. 

Pri tomto lete sa prvýkrát vyskúšala raketa Saturn V a tepelný štít kozmickej lode Apollo pri vstupe do atmosféry druhou kozmickou rýchlosťou. Okrem tejto hlavnej úlohy sa preverila činnosť riadiaceho strediska v Houstone v spolupráci s ďalšími sledovacími stanicami a loďami na oceáne.

## Priebeh letu
Najsilnejšia nosná raketa USA všetkých čias, 111 metrov vysoký Saturn V s hmotnosťou 2 700 ton, odštartoval 9. novembra 1967 o 12:00:01 svetového času (UTC) zo štartovacieho komplexu 39A v Kennedyho vesmírnom stredisku. Na špičke rakety bola inštalovaná loď Apollo 4 aj s maketou mesačnej sekcie lunárneho modulu, vnútri lode však astronauti neboli. Čoskoro komplex dosiahol plánovanú obežnú dráhu okolo Zeme. Všetky tri stupne pracovali dobre, čiže s požadovaným výkonom a tiež sa jeden po druhom po vyhorení od Apolla odpojili. Priebeh letu monitorovala aj nová sledovacia loď USS *Vanguard*. Po 8 hodinách letu sa na povel z riadiaceho strediska v Houstone začala zostupová fáza, počas ktorej sa loď od zvyšku rakety oddelila (vo vzdialenosti cca 18 200 km od Zeme) a pristála pomocou troch padákov na hladine Tichého oceánu, necelých 10 km od čakajúcej lietadlovej lode USS ''Bennington'', kam bola následne dopravená.

V NASA bol let vyhodnotený ako veľmi úspešný aj napriek viacerým drobným závadám.

## Galéria


Súbor:Saturn-V-Apollo-4-VAB.jpg|Saturn V v montážnej hale VAB
Súbor:Aerial view of Apollo 4 rollout.jpg|Vývoz nosnej rakety Saturn V z montážnej haly VAB k štartovacej rampe
Súbor:Closeup aerial view of Apollo 4 on pad 39A during a Countdown Demonstration Test.jpg|Nočný pohľad na raketu Saturn V na štartovacej rampe 39A počas skúšobného odpočítavania
Súbor:Apollo 4 on the night before launch, Kennedy Space Center, Florida, 1967.jpg|Saturn V na štartovacom komplexe 39A večer pred štartom 
Súbor:S67-50433.jpg|Štart nosnej rakety Saturn V s nepilotovaným Apollom 4
Súbor:Apollo 4 climbs toward orbit.jpg|Letový záber štartujúcej rakety Saturn V
Súbor:Activity in the Mission Control Room during launch of Apollo 4.jpg|Riadiace stredisko v Houstone počas štartu Apolla 4
Súbor:AS4-1-410HR.jpg|Zem z Apolla 4
Súbor:Apollo 4 Command Module in Pacific Ocean following splashdown.jpg|Veliteľský modul Apolla 4 po pristátí v Tichom oceáne
Súbor:S67-49423.jpg|Vyzdvihnutie veliteľského modulu na palubu lietadlovej lode USS *Bennington*



## Literatúra
* 

## Pozri aj
* Program Apollo
* Saturn V

## Iné projekty

## Externé odkazy
* Apollo 4 v Malej encyklopédii kozmonautiky 

Kategória:Program Apollo
Kategória:Kozmonautika v 1967